กฎกระทรวง ฉบับที่ 41 (พ.ศ. 2539) ออกตามความในพระราชบัญญัติการพนัน พุทธศักราช 2478
ประกาศวันที่ 1996-09-17

content: กฎกระทรวง ฉบับที่ ๔๑ (พ.ศ.๒๕๓๙) ออกตามความในพระราชบัญญัติการพนัน พุทธศักราช ๒๔๗๘
content: อาศัยอำนาจตามความในมาตรา ๑๖ แห่งพระราชบัญญัติการพนัน พุทธศักราช ๒๔๗๘ ซึ่งแก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓ และมาตรา ๑๗ แห่งพระราชบัญญัติการพนัน พุทธศักราช ๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ มิให้ใช้บังคับกับการออกสลาก ดังต่อไปนี้ (๑) สลากการกุศลบำรุงมูลนิธินพรัช - รัตนโกสินทร์ ที่มูลนิธินพรัช - รัตนโกสินทร์
sectionNo: 1
content: ได้ออกเพื่อหารายได้สนับสนุนกองทุนทางด้านการแพทย์ในการค้นคว้าวิจัยสำหรับโรคที่ยากแก่การรักษาให้กับโรงพยาบาลต่าง ๆ สำหรับสลากงวดที่ออกรางวัลวันที่ ๑ มิถุนายน ๒๕๓๘ และงวดที่ออกรางวัลวันที่ ๑๖ มิถุนายน ๒๕๓๘ (๒) สลากการกุศลมูลนิธิโรคไตแห่งประเทศไทย
sectionNo: 1
content: ที่มูลนิธิโรคไตแห่งประเทศไทยได้ออกเพื่อนำรายได้ไปสร้างตึกกัลยาณิวัฒนา สำหรับสลากงวดที่ออกรางวัลวันที่ ๑๖ กันยายน ๒๕๓๘
sectionNo: 2
content: ข้อ ๒ ให้ผู้รับใบอนุญาตการเล่นสลากกินแบ่งตามข้อ ๑ เสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่าย
sectionNo: 3
content: ข้อ ๓ กฎกระทรวงนี้ให้ใช้บังคับตั้งแต่วันที่ ๑ มิถุนายน พ.ศ. ๒๕๓๘ เป็นต้นไป
content: ให้ไว้ ณ วันที่ ๙ กันยายน พ.ศ. ๒๕๓๙ บรรหาร ศิลปอาชา รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มูลนิธินพรัช - รัตนโกสินทร์ ได้ออกสลากการกุศลบำรุงมูลนิธินพรัช - รัตนโกสินทร์ เพื่อหารายได้สนับสนุนกองทุนทางด้านการแพทย์ในการค้นคว้าวิจัยสำหรับโรคที่ยากแก่การรักษาให้กับโรงพยาบาลต่าง ๆ
content: และมูลนิธิโรคไตแห่งประเทศไทยได้ออกสลากการกุศลมูลนิธิโรคไตแห่งประเทศไทย เพื่อนำรายได้ไปสร้างตึกกัลยาณิวัฒนา สมควรกำหนดให้ผู้รับใบอนุญาตการเล่นสลากกินแบ่งดังกล่าวเสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่าย จึงจำเป็นต้องออกกฎกระทรวงนี้